[image: znak Mesta Trnavy]Mestské zastupiteľstvo mesta Trnava
20-4/3/2
20. zasadnutie	Bod programu MZ č.: 4
MZ mesta Trnava	Materiál č.: 3
10. 2. 2026
Výpožička priestorov – Kaviareň – mliečny bar, Radlinského, Trnava
Návrh predkladá:	Návrh spracoval:
Majetková komisia pri MZ	Mgr. Gabriela Bučányová
	odbor majetkový
Spracované: 21. 1. 2026
Zodpovedá: JUDr. Jana Tomašovičová, vedúca odboru majetkového MsÚ 
Číslo spisu: 1999/2026

Návrh uznesenia
k výpožičke priestorov – Kaviareň – mliečny bar, Radlinského, Trnava
Mestské zastupiteľstvo mesta Trnava po prerokovaní:
Schvaľuje
a) ako dočasne prebytočný nehnuteľný majetok vo vlastníctve Mesta Trnava, Hlavná 1, 917 00 Trnava, IČO: 00 313 114 - časť stavby so súpisným číslom 53, postavená na pozemku parcela registra “C” č. 759/1 a parcela registra “C” 
č. 759/3 v katastrálnom území Trnava, v meste Trnava zapísané na LV č. 5000 – nebytové priestory (miestnosť č. 1.04 s výmerou 11,3 m2 a miestnosť č. 1.05 s výmerou 15,7 m2) v súlade s § 3 ods. 5 písm. w) a § 4 ods. 1 písm. d) Zásad hospodárenia a nakladania s majetkom Mesta a s majetkom štátu, ktorý Mesto užíva v znení neskorších doplnkov (ďalej len “Zásad”) z dôvodu ich využitia na verejnoprospešné ciele, ktorým môže prebytočný majetok slúžiť, a to že priestory budú využívať zamestnanci kaviarne ako zázemie a šatne a zároveň predmetné priestory budú využívané na podporné činnosti súvisiace s prípravou a realizáciou činností a programov v prospech verejnosti.
b) výpožičku priestorov vo vlastníctve Mesta Trnava - časť stavby so súpisným číslom 53, postavená na pozemku parcela registra “C” č. 759/1 a parcela registra “C” č. 759/3 v katastrálnom území Trnava, v meste Trnava zapísané na LV 
č. 5000 – nebytové priestory (miestnosť č. 1.04 s výmerou 11,3 m2 a miestnosť č. 1.05 s výmerou 15,7 m2) ktorou sa podporí všeobecne akceptovateľný verejnoprospešný účel (§ 7 ods. 2 písm. d) Zásad), ktorým je, nepriama podpora aktivít spojených s návštevou detského divadla a zároveň výpožička majetku prispeje k zabezpečeniu kultúrneho, výchovno – vzdelávacieho, telovýchovného, osvetového, zdravotného alebo sociálneho rozvoja mesta a jeho obyvateľstva 
(§ 7 ods. 2 písm. i) Zásad). Uvedený dôvod hodný osobitného zreteľa spočíva v tom, že zamestnanci kaviarne budú priestory využívať ako zázemie a šatne 
a zároveň predmetné priestory budú využívané na podporné činnosti súvisiace 
s prípravou a realizáciou činností a programov v prospech verejnosti. Výpožička sa schvaľuje v prospech spoločnosti Elezi, s. r. o., Roľnícka 9253/51, 831 07 Bratislava, IČO: 48 207 306, doba nájmu bude určená na základe zmluvy o nájme na prenájom nebytových priestorov „Kaviareň – mliečny bar Radlinského, Trnava“.
V zmysle § 9aa ods. 2. písm. e) zákona č. 138/1991 Zb. o majetku obcí,  o nájme z dôvodu hodného osobitného zreteľa rozhodne mestské zastupiteľstvo trojpätinovou väčšinou všetkých poslancov. 
Ukladá
Mestskému úradu v Trnave: 
a) OM – zabezpečiť podklady pre vypracovanie zmluvy o výpožičke
Termín: do 31. 3. 2026
b) OP – pripraviť zmluvu o výpožičke a predložiť na podpis druhej strane 
Termín: do 31. 5. 2026
Hlasovanie 
Za: 				.................
Proti: 				.................
Zdržal sa hlasovania: 	.................
Nehlasoval: 			.................
Z celkového počtu 31 poslancov bolo neprítomných .......... poslancov.
Uznesenie bolo prijaté.

Dôvodová správa
Mesto Trnava  je vlastníkom nehnuteľnosti – stavby so súpisným číslom 53, postavenej na pozemku parcela registra „C“ č. 759/1 a parcela registra „C“ č. 759/3 
v katastrálnom území Trnava, v meste Trnava, zapísaných na LV č. 5000.
Na časť nebytových priestorov s výmerou 90,34 m2 (obchodné priestory – 83,40 m2, skladové priestory – 3,30 m2, sociálne zariadenia pre zamestnancov 3,64 m2) a ďalšie priestory ponúkané na výpožičku (predsieň 3,02 m2, toaleta dámy 1,32 m2, toalety páni 3,32 m2) bola vyhlásená obchodná verejná súťaž v súlade s uznesením č. 873 zo dňa 28.10.2025. Uznesením č. 400/2025 zo dňa 01.12.2025 Mestská rada odporučila primátorovi mesta schváliť výber najvhodnejšieho návrhu nájomnej zmluvy pre nájomcu spoločnosť Elezi, s.r.o., Roľnícka 9253/51, 831 07 Bratislava za účelom poskytovania služieb kaviarne – mliečneho baru a primátor mesta schvaľovacou doložkou zo dňa 5. 12. 2025 súhlasil s výberom nájomcu.
Aktuálne na rekonštruovaný objekt bývalej Prachárne prebiehajú procesy k vydaniu predčasného užívania stavby a súčasne začalo miestne šetrenie v súvislosti 
s vydaním predčasného užívania stavby. Na základe miestneho šetrenia štátneho zdravotného dozoru Regionálneho úradu verejného zdravotníctva v Trnave boli 
v priestoroch plánovanej kaviarne Meštiansky dom Pracháreň identifikované nasledovné nedostatky:
· Absencia šatne pre zamestnancov kaviarne.
· Miestnosť č. 1.08 riešená ako sklad v predsieni WC pre zamestnancov.
Zo strany štátneho zdravotného dozoru Regionálneho úradu verejného zdravotníctva v Trnave boli navrhnuté opatrenia, ktoré ak budú zo strany mesta Trnava prijaté, je možné zo strany úradu očakávať kladné stanovisko k zriadeniu prevádzky.
Prijaté opatrenia sú nasledovné:
· Ako šatňu budú zamestnanci kaviarne využívať vyčlenené miestnosti č. 1.04 
s výmerou 11,3 m2 a miestnosť  č. 1.05 s výmerou 15,7 m2; čo je nad rámec vyhlásenia podmienok obchodnej verejnej súťaže a v návrhu zmluvy o nájme nebytových priestorov s nimi nebolo uvažované.
· Miestnosť č. 1.08 nebude riešená ako sklad, ale ako predsieň pre zamestnancov k WC. Predmetná miestnosť  v podmienkach  obchodnej  verejnej  súťaže a v návrhu  zmluvy o nájme nebytových priestorov bola určená na využívanie priestoru na skladové účely.
Týmto opatrením budú splnené požiadavky zákona č. 355/2007 Z. z., vyhlášky 
č. 533/2007 Z. z. a nariadenia (ES) č. 852/2004 o hygiene potravín.
Nakoľko na rekonštrukciu predmetného objektu sú schválené prostriedky mechanizmu z Plánu obnovy a odolnosti bolo potrebné požiadať o súčinnosť odbor strategického plánovania a projektového manažmentu, či je možné rozšíriť výpožičku nebytových priestorov o ďalšie dve miestnosti s celkovou výmerou 27 m2. Vo svojom vyjadrení odbor strategického plánovania a projektového manažmentu uvádza: „Na základe usmernenia Ministerstva dopravy SR  ako vykonávateľa Plánu obnovy 
a odolnosti SR, zo strany mesta Trnava, ako prijímateľa prostriedkov mechanizmu 
z Plánu Obnovy a odolnosti SR na spolufinancovanie projektu „Obnova a revitalizácia národnej kultúrnej pamiatky meštiansky dom Pracháreň“, je možné rozšíriť predmet schválenej doplnkovej hospodárskej činnosti v projekte do povolených 20% hospodárskej činnosti z celkovej ročnej kapacity infraštruktúry. Rozšírením hospodárskej činnosti v rámci definície zmiešaného využitia budovy v  projekte „Obnova a revitalizácia národnej kultúrnej pamiatky meštiansky dom Pracháreň“ o uvádzané miestnosti č.1.04 a č.105, zostane povolené percento dodržané.“
V zmysle § 9aa ods. 2. písm. e) zákona č. 138/1991 Zb. o majetku obcí, o nájme 
z dôvodu hodného osobitného zreteľa rozhodne obecné zastupiteľstvo trojpätinovou väčšinou všetkých poslancov, ak sú splnené tieto podmienky:
1. zámer prenajať majetok obce týmto spôsobom a všeobecnú hodnotu nájomného obec zverejní na úradnej tabuli, na svojom webovom sídle, ak ho má obec zriadené, a iným vhodným spôsobom najmenej 15 dní pred schvaľovaním nájmu, pričom tieto údaje sú zverejnené najmenej do schválenia nájmu,
2. osobitný zreteľ je zdôvodnený v súlade so zásadami hospodárenia s majetkom obce a
3. všeobecná hodnota nájomného je stanovená znaleckým posudkom, ktorý v deň schvaľovania nájmu nie je starší ako deväť mesiacov; stanovenie všeobecnej hodnoty nájomného znaleckým posudkom sa nevyžaduje, ak hodnota nájomného v úhrne za celé obdobie nájmu neprevyšuje 15 000 eur na základe preukázateľného porovnania s obdobným nájmom alebo inou verejne dostupnou ponukou na nájom obdobnej veci.
V tomto prípade je potrebné, schváliť výpožičku priestorov (miestnosť č. 1.04 
s výmerou 11,3 m2 a miestnosť  č. 1.05 s výmerou 15,7 m2) z dôvodu hodného osobitného zreteľa trojpätinovou väčšinou všetkých poslancov. Dôvody hodné osobitného zreteľa v súlade so zákonom č. 138/1991 Zb. o majetku obcí v znení neskorších predpisov a v zmysle Zásad spočívajú v tom, že ide o výpožičku priestorov, pri ktorých sa podporí všeobecne akceptovateľný verejnoprospešný účel (§ 7 ods. 2 písm. d) Zásad) ktorým je, nepriama podpora aktivít spojených 
s návštevou detského divadla a zároveň výpožička majetku prispeje k zabezpečeniu kultúrneho, výchovno-vzdelávacieho, telovýchovného, osvetového, zdravotného alebo sociálneho rozvoja mesta a jeho obyvateľstva (§ 7 ods. 2. písm. i) Zásad). Uvedený dôvod hodný osobitného zreteľa spočíva v tom, že zamestnanci kaviarne budú priestory využívať ako zázemie a šatne, a zároveň budú priestory využívané na činnosti súvisiace s prípravou a realizáciou činností a programov v prospech verejnosti.
Podľa § 9aa ods. 3) zákona č. 138/1991 Zb. o majetku obcí obec je povinná prenechať majetok obce do nájmu najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci; čo neplatí pri nájme majetku obce z dôvodu hodného osobitného zreteľa,  kedy obec môže prenechať svoj majetok do nájmu aj za nižšie nájomné než je hodnota nájomného zistená na základe porovnania alebo všeobecná hodnota nájomného.
Všeobecná hodnota nájomného na nebytové priestory bola v tomto prípade určená v zmysle čl. 10 ods. 1 písm. c) VZN č. 514 o určovaní obvyklého nájomného za prenájom nebytových priestorov vo vlastníctve mesta Trnava v znení príkazu primátora č. 5 platného na obdobie od 1. 7. 2025 do 30. 6. 2026.  Priestory určené ako zázemie a šatne pre zamestnancov (miestnosť č. 1.04 s výmerou 11,3 m2 
a miestnosť č.1.05 s výmerou 15,7 m2 spolu 27 m2) sa vyrátajú podľa čl. I. ods. 1 písmeno c) ako ostatné nebytové priestory s výškou nájomného 69,19 eura/m2/rok. T. j. výška nájomného za 27 m2 by predstavovala sumu 1.868,13 eura/rok.
Podľa § 8 ods. 2. písm. d) Zásad je možné znížiť nájomné vo výške 100% pri výpožičkách majetku z dôvodu hodného osobitného zreteľa, ak výpožička majetku prispeje k zabezpečeniu kultúrneho, výchovno-vzdelávacieho, telovýchovného, osvetového, zdravotného alebo sociálneho rozvoja mesta a jeho obyvateľstva.
Zámer výpožičky predmetných častí nebytových priestorov v prospech spoločnosti Elezi, s.r.o.. bude zverejnený min. 15 dní pred mestským zastupiteľstvom na úradnej tabuli mesta, webovom sídle mesta a v mestskej televízii Trnava. Uvedený dôvod hodný osobitného zreteľa spočíva v tom, že zamestnanci kaviarne budú priestory využívať ako zázemie a šatne, a zároveň budú priestory využívané na činnosti súvisiace s prípravou a realizáciou činností a programov v prospech verejnosti 
a hlavne aktivít spojených s návštevou detského divadla.
Majetková komisia na svojom zasadnutí dňa 20. 1. 2026 odporučila Mestskému zastupiteľstvu mesta Trnava schváliť výpožičku nebytových priestorov miestnosť č. 1.04 s výmerou 11,3 m2 a miestnosť č. 1.05 s výmerou 15,7 m2 nachádzajúcich sa na prízemí objektu bývalej Prachárne - stavby so súpisným číslom 53, postavenej na pozemku parcela registra „C“ č. 759/1 a parcela registra „C“ č. 759/3 v katastrálnom území Trnava, v meste Trnava, zapísaných na LV č. 5000 pre spoločnosť Elezi, s.r.o., Roľnícka 9253/51, Bratislava, IČO: 48 207 306. Doba nájmu bude určená na základe zmluvy o nájme na prenájom nebytových priestorov „Kaviareň – mliečny bar Radlinského, Trnava“.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.
Zámer bude zverejnený od 23. 1. 2026 do 10. 2. 2026.


Príloha
Obrázok – Situácia umiestnenia priestorov určených na prenájom a výpožičku
[image: situácia vyznačenia nebytových priestorov kaviarne a doplnených nebytových priestorov č. 1.04 a č. 1.05 určených ako šatne]
Obrázok 1- Situácia priestorov určených na prenájom a výpožičku

